tartuNLP/wikipedia-smugri-20251201 huggingface dataset:
Kruuga (ansambli)

Kruuga on lapsien folklourujoukko, Ven’an ezikuvalline kollektiivu, kuduadu tietäh ei vaigu Karjalas.
Histourii.
Ansamblin perustajannu da ohjuajannu on OTZ-zavodan endizen Kareločka-ansamblin piälikkö Svetlana Gretskaja.
Enzimäi ansamblis oli vaiku 20 hengie. Sit ansamblih tuldih horeografat, soittajat, pajattajat.
Yhteistiijot.
Nygöi ansamblis on enämbi 300 hengie.
Ansamblil on oma liitto "Folklouruteatru "Kruuga". "Kruugan" taido-ohjuajannu sen perustamizen päiväs on Svetlana Gretskaja.
Kruuga-ansamblin lapset opastutah Svetlana Gretskajan luajitun programman mugah, kuduas tärgevimäl kohtal ollah suusanalline folklouru, perindölline pajattamine, horeogruafii da soittimil soitandu.
"Kruuga" monen kerdua rodih Ven’an da ulgomualoin kilvoin da festivualiloin diplomantakse, laureatakse, Gran-pri:n suajakse.
Ansamblih kävväh 4-20-vuodehizet lapset.
"Kruugas" lapset tansitah, pajatetah da soittah eriluaduzil soittimil - kandelehel, jouhikol da toizil.
8. kylmykuudu

8. kylmykuudu - 312. vuvven päivy (313. päivy kargavusvuon) grigorianskoin kalenduaruan mugah. Vuvven loppussah on 53 päiviä.
9. kylmykuudu

9. kylmykuudu - 313. vuvven päivy (314. päivy kargavusvuon) grigorianskoin kalenduaruan mugah. Vuvven loppussah on 52 päiviä.
10. kylmykuudu

10. kylmykuudu - 314. vuvven päivy (315. päivy kargavusvuon) grigorianskoin kalenduaruan mugah. Vuvven loppussah on 51 päiviä.
16. talvikuudu

16. talvikuudu - 350. vuvven päivy (351. päivy kargavusvuon) grigorianskoin kalenduaruan mugah. Vuvven loppussah on 15 päiviä.
11. pakkaskuudu

11. pakkaskuudu - 11. vuvven päivy grigorianskoin kalenduaruan mugah.
K’arzino

K’arzino on kylä Karjalan tazavallas Karhumäin piiris Suurlahten kyläkunnas.
Se sijoiččou Oniegujärven pohjasozas.
Lambazoja

Lambazoja (, ) on pos’olku Karjalan tazavallas Karhumäin piiris. Se kuuluu Suurlahten kyläkundah.
Se sijoiččou Oniegujärven päivännouzurannal. 
Opastundu.
Pos’olkas on škola da lapsienpäivykodi.
Longasi

Longasi () on kylä Karjalan tazavallas Karhumäin piiris Suurlahten kyläkunnas.
Se sijoiččou suarel Oniegujärven pohjasozas.
Rahvahan lugumiäry.
Vuvvennu 1905 kyläs eli 121 hengie.
Nosonovštšina

Nosonovštšina () on kylä Karjalan tazavallas Karhumäin piiris Suurlahten kyläkunnas.
Se sijoiččou suarel Oniegujärven pohjasozas.
Paltega

Paltega on kylä Karjalan tazavallas Karhumäin piiris Suurlahten kyläkunnas.
Se sijoiččou Oniegujärven pohjasozas.
Vuvvennu 2013 kyläs rakendettih puučasounu.
Rahvahan lugumiäry.
Vuvvennu 1905 kyläs eli 95 hengie.
Patanevštšina

Patanevštšina () on kylä Karjalan tazavallas Karhumäin piiris Suurlahten kyläkunnas.
Se sijoiččou suarel Oniegujärven pohjasozas.
Vuvvennu 2013 kyläs rakendettih puučasounu.
Rahvahan lugumiäry.
Vuvvennu 1905 kyläs eli 46 hengie.
Suuri karjal-ven'alaine sanakniigu

Suuri karjal-ven'alaine sanakniigu on karjalan kielen, livvin murdehen normiruittu sanakniigu, kuduan luadijannu on Tatjana Petrovna Boiko, Karjalan tiedokeskuksen Kielen, literatuuran da histourien instituutan ruadai.
Sanakniigan histourii.
Tädä sanakniigua Tatjana Boiko algoi kirjuttua vuvvennu 2011, a vuvvennu 2015, sygyzyl loppi sen ruavon.
Yhteistiijot.
Sanakniigas on läs 18 tuhattu sanua.
Sanakniigan toimitajinnu ollah bilolougien kandiduattu Svetlana Viktorovna Nagurnaja da GTRK "Karelijan" ruadai Ol'ga Valerjevna Ogneva. 
Ol’ga Ogneva lugi sanakniigua karjalan kielen puoles, Svetlana Nagurnaja - ven’an kielen puoles.
Paiči sanoin kiännösty, sanakniigan jogahizel sanal on kolme muoduo – substantiivois ollah yksikön genetiivu, yksikön da monikon partitiivu da verbilöis – yksikön enzimäine da kolmas persounu da monikon kolmas persounu.
Sie on mostu uuttu sanua, kui "brauzer", "interaktiivine kirjutuslaudu", "langatoi yhtevys" da muudu. 
Sanakniigah on otettu kirjaimikon uuzi c-kirjain.
Literatuuru.
Boiko T. P. Suuri karjal-van'alaine sanakniigu (livvin murreh) /Бойко Т.П.; Рос. акад. наук, Карел. науч. центр, Ин-т языка, лит. и ист. - Петрозаводск: Периодика, 2016.
Linkit.
https://web.archive.org/web/20200923002012/http://omamua.ru/issues/2016/noumeru_42/uuzi_sanakniigu_livvispi_venakse/
Mangan Jumaldoman rodivundan časounu

Mangan Jumaldoman rodivundan časounu on Mangan kyläs, kudai on 12 kilometrin piäs Priäžäspäi. Puuhine časounu on XVIII vuozisuan aigaine. Časounu on mägyričäl harvattavah kazvajien pedäjien da kuuzien keskes. 
Valdivon akkiloittavu.
Vuvves 1960 Mangan časounu kuuluu Karjalan tazavallan arhitektuuran mustomerkilöih. 
Kohendusruavot.
Časounu kohendettih vuozien 1970 aigah. Vuvven 2015 tarkastuksen jälles oli luajittu časounan restavratisen pluanu da algavui iče ruado. Kohendusruadoloin aigah nostettih salvo da vaihtettih alusvenčat, kohendettih oččua levon ual, vaihtettih levo da kohendettih kupolii ristoinke da ulgočomenduksii.
Obrazat.
Časounas oli kaksi ylen vahnua obrazua: Znamenien da Pyhän Miikulan. Net ei oldu täl čupul luajitut. Vuvves 1957 obrazat ollah ruokos Ven’alazes muzeis.
Paikkarin Torppa

Paikkarin Torppa on Kalevala-eeposan keriäjän Elias Lönnrotan kodikondu, kudai sijaiččou Sammatis Uvvelmual, Helsinkin lähäl.
Yhteistiijot.
Paikkarin Torpan ymbäri on kurrellizen aidu. Paikkarin Torppa on pieni puuhine kodi. 
Koin lähäl, pienel kallivol, puuloin keskes seizou Elias Lönnrotan mustopačas.
Elias Lönnrotan kodi on pieni, ylen vahnu, seizou se kivilöil. Veriät kois ollah madalat, ikkunat - pienet.
Kaikkiedah kodimuzeis on kaksi pertii, kuduat suau kaččuo – yhten sydämeh voibi piästä, a tostu suau kaččuo vai uksespäi. Pertit, kui ičegi kodi, ollah pienet, ga valgiet, seinät ollah rapatettu da kruasittu izv’oskal.
Tämän koin nosti Eliasan tuatto vuvvennu 1800 da Elias oli enzimäzenny lapsennu, kudai rodivui täh kodih.
Suuri perti.
Koin suures pertis on kaksi ikkunua, suuri päčči truvanke, stola laučoinke, škuappu, posudniekku, pieni stola lapsih niškoi, kravatti, kätkyt da kaksikerroksine puukravatti. Kätkyön rinnal seizou rukki.
Monet vehkehet muzeis ollah alguperäzet. Toizet – koupiet, kuduat ollah luajittu Eliasan vellen tyttären Miina Lönnrotan mustoloin mugah. 
Pienembi perti.
Tostu pertii suau kaččuo vaiku uksespäi. Sie suau nähtä Elias Lönnrotan vanhusaijan kravatti, stola, zirkalo, kniigupualičču, Eliasan vellenn Henrik Juuhazen akan sundugu priduanoih nähte da kaksi douhturin šliäppiä – liečetiijon da filosoufien douhtorin.
Linkit.
https://web.archive.org/web/20170324174949/http://www.paikkarintorpantuki.fi/pdf/paikkarin_torppa.pdf
Floran da Lavran kirikkö

Floran da Lavran kirikkö Mägriel on Karjalan vahnimii kirikkölöi. Kirikkö on nostettu kivikirikkölöin jyttyöh vuvvennu 1613 Ven’an voiton kunnivokse Ven’an da Ruočin välizel voinal.
Olendu.
Kirikkö on pedäimečikös dorogan huruas puoles, konzu lähtet Mägriespäi. Kirikön vieres on kalmužin. 
Nimi.
Kirikkö kandau Floran da Lavran nimie. Nämmien pyhien mustopäiviä pietäh 18. (31.) elokuudu. Ven’an pohjazes Florua da Lavrua kunnivoittih muanruadajat kui žiivatoin da muanruadajan talovuon akkiloiččijoi da vardoiččijoi. Nämmien pyhien obrazat enne oldih joga talois.
Ulgonägö.
Floran da Lavran kirikkö on pieni puuhine kuvvikkomuodoine kirikkö. Kirikkö on salvettu parzis, vuozisuan XIX aigah on obšivoittu hoikkazil lavvoil sen aijan arhitektuuru-uvvistuksien myödäh. Kirikkö on ainavoluaduzii Novgorodan tyyppizii Ven’an puuhizen arhitektuuran mustomerkilöi. Sit on tundietun Novgorodan F’oudor Stratilatan kirikön piirdehii.
Syväinpuoli.
Kirikös sydämes kai on säilynyh läs muuttumattah. Päivännouzupuolen seinällyö altarin ies on säilynyh harvah kirikkölöis olii vahnu kolmekerroksine t’ablahine ikonostuassu.
Ruado.
Mägrien kirikkö on ruadai kirikkö. Sit alalleh pietäh sluužboi.
Pokrovan kirikkö Priäžäs

Pokrovan kirikkö Priäžäs on nostettu 2001 vuvvel. Kirikkö nostettih rahvahan da sponsoroin den’goih.
Histourii.
Priäžäs kirikkö avattih Pokrovan pruazniekannu, 14. ligakuudu. Enzi kerduahäi Priäžän kirikkyö mainitah vuvvennu 1762. On tietty, ku se oli puuhine. Nevvostoliiton vallan aigua se oli kogonah hävitetty. Uvvessah kirikkö nostettih rahvahan da sponsoroin den’goih. 
Ulgonägö.
Pokrovan kirikkö on pieni puuhine kirikkö, valgien da sinizien seinienke.
Ruado.
Kirikkö on ruadai kirikkö, sit alalleh pietäh sluužboi. Kirikös vuvves 2009 ruadau pappi Konstantin Kukuškin. Kirikös ruadau pravoslavnoin literatuuran kirjasto, Pyhäpäivän škola lapsih niškoi da luvendo-kluubu aiguzih niškoi.
Sinikka Malmi

Sinikka Malmi on Karjalan Kanzallizen teatran artistoi. Häi ruadoi teatras läs 35 vuottu, ezitti kanzallizen, klassillizen, nevvostovallanaigazen da lapsien repertuarah kuulujua roulii. 
Rodivundu.
Sinikka Malmi on rodivunnuh 26. syvyskuudu vuvvennu 1930 Kondupohjas. Sinikka Malmi on Helmi Malmin tytär. 
Opastundu.
Vuvvennu 1952 Sinikka Malmi piäzi opastumah tundiettuh Leningruadan teatran, muuzikan da kinematogruafien instituuttah. Hänenke yhtel kursal opastuttih moizet hyvin tundietut artistat kui Pauli Rinne, Pekka Mikšijev, Grigorii Godarev, Toivo Haimi, Villiam Hall, Viola Malmi, Jelena Kornilova da Erna Berg.
Ruado.
Opastundan loppiettuu vuvvennu 1957 Sinikka Malmi otettih ruadoh Karjalan Kanzallizeh teatrah. Hänen ezmäine rouli teatran laval oli Ol’eg Lebedevan mugah luajitus Tuattoloin nuorus -ozutelmas. Jefimčikan roulis Sinikka ozutti omua iččie nerokkahannu artistannu. 
Parahat Sinikka Malmin roulit oldih 1960-luvul. Net ozutelmat kuuluttih kanzallizeh repertuarah: Minna Kantan mugah luajitus Murdovarrastamine -ozutelmas häi ezitti Loviis Kristii, Teuvo Pakkalan mugah luajitus Tukkijovel-ozutelmas ezitti Annii. Myöhembi, 1970-luvun lopus samas Tukkijovel-ozutelmas Sinikka Mami ezitti jo Poro-Pirkon roulii. 
Sinikka Malmil oli äijy roulii komeedielois. Teatras ruadajes Sinikka Malmi ezityi lapsien ozutelmisgi da suarnois, net hätkekse jiädih mustoh kaččojile. 
Malmil oli kui piälimäzii, mugai sivurouliloi, joga hänen rouli oli lykykäs.
Smolenskoin Jumaldoman kirikkö Anukses

Smolenskoin Jumaldoman kirikkö Anukses on nostettu 1824-1830 vuozinnu klassitsizman tabah.
Olendu.
Kirikkö on Mariam-suarel Anuksenlinnas keskučas. Mariam-suari on läs 160 metrii piduhuttu da ei ole ni 50 metrii levevytty. Se on Anusjoven da Mägrienjoven yhtytändykohtal.
Histourii.
Se ku suarel kivikirikkyö enne oli puuhine kirikkö on sanottu vuvven 1646 kniigas. Sit kirikkö nostettih uvvessah da se rodih kivine. Arhiivas on säilynyh menoloin kirjutuskirju da luajittu kirjutus kirikön vuvven 1744-1749 nostatandumenolois. Mittuine se oli ulgonävöl ei tietä, on sanottu, ku sen suurus oli 18 x 7 syldy.
Vuvvennu 1819 Anuksenlinnan kirikköh kävyi molimahes tsuari Aleksandr I. Jo sih aigah kirikkö oli pahas kunnos. Tsuari sanoi andua 20 tuhattu rubl’ua uvven kirikön nostamizeh libo endizen kohendamizeh. Nostamah sidä ruvettih vuvvennu 1824. 
Nevvostovallan aigua kirikkö hätken aigua oli salvas. Kellojallat oli murendettu. Talois ezmäi oli kinoteatru, sit vuvves 1974 algajen muzei. Vuvvennu 1989 taloi annettih järilleh kiriköle, kudamua ruvettih kohendamah. 
Ulgonägö.
Smolenskoin Jumaldoman kirikkö on kivine kirikkö viijen kuupolanke, sit on syöndyperti da kellojallat. 
Ruado.
Smolenskoin Jumaldoman kirikkö on ruadai kirikkö. Sit alalleh pietäh sluužoi.
Patrovo

Patrovo on kylä Karjalan tazavallas Karhumäin piiris Suurlahten kyläkunnas.
Se sijoiččou Oniegujärven pohjasozas.
Petri

Petri () on kylä Karjalan tazavallas Karhumäin piiris Suurlahten kyläkunnas.
Se sijoiččou suarel Oniegujärven pohjasozas.
Rahvahan lugumiäry.
Vuvennu 1905 kyläs eli 92 hengie.
Pleški

Pleški on kylä Karjalan tazavallas Karhumäin piiris Suurlahten kyläkunnas.
Se sijoiččou suarel Oniegujärven pohjasozas.
Suveh kyläspäi on manasterin ruanivoloi.
Rahvahan lugumiäry.
Vuvvennu 1905 kyläs eli 36 hengie.
Pol’a

Pol’a on kylä Karjalan tazavallas Karhumäin piiris Suurlahten kyläkunnas.
Se sijoiččou Polevskoje-järven liidehrannal.
Kyläs on arhitektuuran mustomerki – puukirikkö (XVIII vuozisuan keskiväli).
Purgino

Purgino on kylä Karjalan tazavallas Karhumäin piiris Suurlahten kyläkunnas.
Must'oi

Must’oi () on pieni muarjutuhjoine kanabron kazvipereheh kuului. Sen muarjat ollah sinimustua värii da ollah syödävät. Must’oin muarjat da lehtet ollah tervehytty parandajat.
Ulgonägö.
Must’oin tuhjoine on 10-50 sentii korgevuttu. Pohjazes, semmite tundras, kazvai must’oin tuhjoine on kaikkiedah setämä senti. Lehtet kazvetah toine toizele peräh, jäičän muodohizet. Talvekse net pakutah. Kazvil on kiemur juuri, kudamas lähtöy äijy vezua. 
Kukindu.
Must’oi kukkiu oraskuul. Sen kukat ollah vihandanvalgiet, lähtietäh yksitellen. 
Käyttö.
Must’oin muarjoi syvväh, keitetäh sit varen’n’ua, luajitah kiiselii, viinua. Pannah sidä piirualoin syväimekse. Talvekse sidä voibi kylmätä. 
Tervehyöle hyvä.
Must’oin muarjois on vähä puunandimien kislottua. Niilöis on äijy A da B viitamiinua, margantsua, sežo C vitamiinua, magniedu da kal’tsiedu. Must’oi on hyvä silmile, se parandau nägyö.
Juomoi

Juomoi (lat. Vaccínium uliginósum) on pieni muarjutuhjoine kanabron pereheheh kuului. Sen muarjat ollah sinizet da syödävät.
Ulgonägö.
Juomoil on oksakas tuhjoine, kudai on 30-50 sentii piduhuttu, toiči sen varzi kazvau muadu myöte. Must’ois juomoi eruou sil, ku sen varzi kovenou, rodieu puun jyttyzekse. Sil vie on valpahembi varzi. Magu nämmil muarjoil sežo on eriluaduine. Juomoin mehu on valpahembi, must’oinhäi fiolietovoinruskei. Konzu keriät must’oidu muarjan nahkale puututtuu jiähäh fiolietovoinsinizet tačmat. Kudamat pahoi lähtietäh. 
Juomoin lehtet ollah ei vähembi kolmie sentii piduličat, kovattavat da hoikat. Sygyzyl juomoin lehtet ruskotah da pakutah, muarjat vie halloissah voijah olla pal’l’ahal tuhjozel. 
Juomoin kukkazet ollah pienet, viiziteräzet, muah painujat. Muarjat ollah sinizet pyöryžät, harvah piduličat. Net ollah mehevät da syödävät. Muarju on 1,2 sentii piduhuttu. 
Juomoin tuhjoine on hyvä pakkazii kestäi da voi eliä sada vuodessah. 
Käyttö.
Juomoin muarjat ollah syödävät. Niidy syvväh vereksilleh, keitetäh niilöis varen’n’ua, luajitah mehuu da viinua. Juomoloih, niilöi varustajes, ližätäh toizii muarjoi (must’oidu, buolua, garbaluo), kudamil on enämbäl tundui magu.
Tervehyöle hyvä.
Juomoin muarjat da mehu on diettah kuului syömine. Se parandau ainehien suluandua rungas da alendau zuaharimiäriä. Muarjat lujendetah verisuonii, ollah hyvät syömizensulatandale da sydämele.
Vagoi

Vagoi (lat. Rúbus idáeus) on pieni tuhjoine, kudai kuuluu Rouzovien (Rosaceae) pereheh. Vagoil on ruskiet syödävät marjat. Vagoi kazvau kuattuloin meččien kohtal, mečis, vičikkölöis, jogiloin rannoil. Sidä kazvatetah savusgi.
Ulgonägö.
Vagoi on talvekse lehtii kaimuaju pieni tuhjoine, kudamal on moni-igäzet juuret, kudamis lähtöy kazvamah muale vezua. Vagoin vezat ollah 1,5-2,5 metrii piduhuttu. 
Vagoin juuri on kiemur, puun jyttyine, monien sivujuurilöinke. Sen vezat kazvetah oigieh. Enzimäzen vuvven vezat ollah pehmiet, heinän jyttyöt, mehevät. Toizennu vuon net kovetah da roitah maksankarvazet. Jälles kukindua da niilöih marjoin kazvandan jälles net kuivetah, ga tossuvuon sit juures lähtöy uuttu vezua.
Vagoin lehtet ollah piduličat, kazvetah toine toizele peräh, piälepäi ollah muzavanvihandat, toine čura on valpas. 
Vagoin kukat ollah läs 1 senti piduhuttu. Keski-Ven’al vagoi kukkiu kezäkuus heinykuussah, toiči elokussahgi.
Marjat ollah ruskiet, vähäzel karvakkahat. Enimyölleh vagoin tuhjoh marjua rodieu tossuvuon.
Käyttö.
Vagoin marjua syvväh vereksilleh, niilöis keitetäh varen’n’ua, marmeladua, mehuu, viinua. Talvekse niidy voibi kylmätä. Vagoin lehtii kuivatah da keitetäh niilöis čuajuu.
Tervehyöle hyvä.
Vagoin marjat ollah hyvät tervehyöle. Rahvas syvväh niidy kylmändäh, net alendetah žuaruugi.
Meččymandžoi

Meččymandžoi (lat. Fragária) on monivuodehine heinykazvi, kudai kuuluu Rouzovien pereheh. Kazvau meččyaholoil, ei sagielois havvumečis, tuhjožikkolois, ojien rannoil, meččydorogoin reunoil. 
Ulgonägö.
Meččymandžoin tuhjoine on läs 30 sentii korgevuttu. Se kukkiu oraskuul-kezäkuul. Meččymandžoin kukkazet ollah valgiet. Marjat kypsetäh kezäkuul-heinykuul da ollah ruskiedu värii.
Käyttö.
Meččymandžois keitetäh varen’n'ua da käytetäh sidä tervehytty parandajes.
Tervehyöle hyvä.
Tervehytty parandajes käytetäh meččymandžoin marjoi da lehtii. Marjois on askorbiinukislottua, karotinua, vähäine B vitamiinua, dubil’noiduainehtu, ravvan, kal’tsien suolua, margantsua, vaskii, hromua. Lehtilöis on C vitamiinua, dubil’noidu ainehtu.
Verekset marjat ollah diettah kuului aineh. Marjois da lehtilöis luajittu juomine avvuttau vitamiinoin vähyös, tsingas, on hyvä kuzisistiemale.
Kylläl karjalakse paista

Kylläl karjalakse paista... on Valentina Libertsovan runokogomus, kudai piäzi ilmoih Periodika-julguamos.
Kniigan histourii.
Tämä kniigu voitti käzikirjutuksien kilvas da oli painettu Karjalan tazavallan b’udžietan varoil. Se kniigu piäzi ilmoih vuvven 2015 lopus.
Kniigan syväindö.
Kylläl karjalakse paista... -kniigas ollah kui Valentina Libertsovan kirjutetut runot, mugagi hänen kiännökset. Kiännetyt ollah Marina Tsvetajevan, Larisa Rubal’skajan, Valentin Berestovan runot.
Kaikkiedah kirjas on seiččie ozua – karjalazet, Karjal da karjalan kieli, vuvven ajat, oman kylän da karjalan luonnon suvaiččemine da kiännetyt runot.
Kniigas on 112 sivuu. Sen formuattu on 60x84/16.
Tädä kniigua juatah ilmai.
Linkit.
https://web.archive.org/web/20170116194339/http://omamua.ru/issues/2016/noumeru_3/kaikes_rakkahembal_kirjutan_luonnos/
http://rkperiodika.ru/knigi/product/view/4/299
Kadai

Kadai on () on ainosivihandu havvutuhjo, kudai kuuluu Kiparisoin () pereheh. Kazvau havvumečikkölöis, segamečikkölöis, kuattuloin meččien kohtal, meččyaholoil, kazvoitunnuzien mägilöin rindehil, jogiloin rannoil, toiči luadiu tuhjožikot. 
Ulgonägö.
Kadai voi olla kolme metrii korgevuttu. Kukkiu oraskuul. Marjat (käbymarjat) kypsetäh tossuvuon sygyzyl.
Käyttö.
Kus kazvau kadajua, ilmu on äijiä puhtahembi. Kadajan marjoi käytetäh tervehytty parandajes. Niilöi käytetäh mavustehennu syömizien varustajes, semmite lihan da linduloinlihan varustajes. Survottuloi marjoi ližätäh soussih, liemeh, suolattuh kapustah, faršah. Kadajan puudu käytetäh karandišoin da käzikeppilöin luadijes. Kylis kadajas luajitah kylyvastoi. 
Tervehyöle hyvä.
Kadaimarjois luajittu juomine on hyvä tervehyöle, se on kustuvedäi da hyvä nahkua parandai. Kadajas luajittuu voidu käytetäh revmatizmah, nevralgieh, sivuloin kiviständäh. Juurii käytetäh keuhkoloin taudiloih. Oksilois keitetty juomine avvuttau allergies.
Valentina Libertsova

Valentina Libertsova on on karjalankieline kirjuttai da runoilii. Hänen kerdomuksii da runoloi alalleh painetah karjalankielizeh Oma Mua -lehteh. Nygöi häi eläy Petroskois da ruadau ven’an kielen da literatuuran opastajannu.
Naine vuvves 2006 algajen on Oma Mua -lehten alalline lugii da kirjuttai. Inehmine on Brendojavan nimen palkindon laureattu, kirjuttau runuo, prouzua, kirjutuksii lehtih, oučerkoi da literatuurukriitiekkua.
Rodivundu.
Valentina Vasiljevna Libertsova on rodivunnuh vuvvennu 1957 Anuksen piirin Mačarves. 
Kirjuttamah tartundu.
Ven’akse Valentina Vasiljevna kirjuttau jo ammui, karjalaksehäi algoi kirjuttua ei muga ammui. Kirjuttamah karjalakse händy potakoičči Marija Brendojeva, häi sanoi, ku pidäy kirjuttamah karjalakse. Mugai Valentina Libertsova libuigi kirjuttua karjalakse.
Skål

Skål on istouriellizen rekonstruktsien kluubu, kudai oli perustettu vuvvennu 2006. 
Kluuban nimes.
Kluuban nimi tulou skandinaavizes skål-sanas, kudai ruočin kieles merkiččou mal’l’ua. 
Kluuban histourii.
Kluubu ”Skål” on perustettu vuvvennu 2006. Enzimäzinny kluubalazinnu oldih Julija Zaitseva, Dmitrii Pantelejev, Dmitrii Vorobjev. Enzimäzenny kluuban piälikönny oli moskovalaine Mihail Kožanov.
Yhteistiijot.
Histouriellizen rekonstruktsien Skål-kluuban rahvas ommeltah da luajitah moizii sobii da vehkehii, kudamii piettih viikingoin aigah (IX – XI vuozisuat) slaavilazet, Skandinaavien eläjät, korela-heimo da suomelazet. Rekonstruktorat ”kiännytetäh” heijän elaigua, vojennoidu kul’tuurua da neroloi.
Nygöi Skål-kluubas on läs 30 hengie, suurin vuitti heis eläy Petroskois. Ongi heijän keskes moskovalastu da piiterilästy, Mončegorskan da Segežan eläjiä. Äijät heis ollah kluubas sen perustamizen päiväs algajen. 
Linkit.
https://vk.com/kirskal
Počinbuolu

Počinbuolu (lat. Arctostáphylos úva-úrsi) on tuhjo, kudai kuuluu kanabron (Ericaceae) pereheh. Kazvau Ven’an Jevrouppuozas, Siberis, Loittozes Päivännouzus. Kazvai havvu- da lehtimečis, avvonazil hiekku- da kivikohtil, palateksil da kuattuloin meččien kohtal kazvau tukkunah.
Ulgonägö.
Počinbuolu nägemäl on ku buolu. Sen varvat vai ollah lyhembät da marjan sydämes on luuhut. Se on ainosvihandu tuhjo, sen varzi kazvau muadu myöte da voi olla kaksi metrii. Počinbuolu kukkiu oraskuul. Marjat kypsetäh heinykuul-syvyskuul. Marjat ollah kuivaččimet, ei ole mehty niilöis. 
Käyttö.
Počinbuolua käytetäh mujuttamizes da tervehytty parandajes. Karjalazet počinbuolan kuoreh mujutettih langua, jupkan loimii, sit net roittih muzavansinizet. Niilöin marjoi syvväh mečästyslinnut. 
Tervehyöle hyvä.
Lehtilöis keitettyy juomistu juvvah kuzipuzurin taudiloih. Lehtilöi da varzii otetah keviäl enne kukindua libo sygyzyl, konzu jo marjat ollah kogonah kypsät. Niidy sit kuivatah.
Rauduheiny

Rauduheiny (lat. Achilléa millefólium, ven. тысячелистник обыкновенный) on monivuodehine heinykazvi, Astroin (Asteraceae) pereheh kuului. Ven’al kazvau läs kaikkiel, paiči Siberin pohjazii piirilöi da Loittostu Päiväzennouzuu. Kazvau niittylöil, mečäs, tuhjožikkolois.
Ulgonägö.
Rauduheinän varzi on oigei da voi olla 120 sentii korgevuttu. Rauduheinän juuri on levii da sangei, monien hoikkazien juuriloinke, muanalazien vezoinke. Rauduheiny kukkiu kezäkuus algajen ligakuussah. Sen kukat ollah pienet valgiet libo rouzovoit, kazvetah tukkunah. Rauduheinän andimet kypsetäh heinykuul-syvyskuul.
Käyttö.
Rauduheiniä käytetäh tervehytty parandajes, mavustehennu, metty andajannu da dekoratiivizennu kazvinnu. Mavusteheh niškoi otetah kazvin lehtii da kukkazii, ei oteta vartu. Kuivattuu pilkottu kazvii käytetäh viinua luadijes, pastoksis, ližätäh sidä kazvi- da kartohkurokkah, razvazih da kazvisyömizih, gul’ašših, soussih. Yhtelläh rauduheiniä mavustehennu käytettäjes pidäy olla tarkannu, pidäy tiediä miäry. Kerras liigu käytändy ei ole hyvä tervehyöle.
Tervehyöle hyvä.
Tervehytty parandajes käytetäh rauduheinän lehtii da kukkazii. Rauduheiny on verdy azettai. Sidä juvvah vačantaudiloih, kuzisistieman taudiloih. Rahvas käytetäh sidä unirohtonnu.
Varčoi

Varčoi (lat. Rúmex, livvikse vie barčoi libo suoluheiny) on monivuodehine kazvi, kudai kuuluu Greččupereheh (Polygonaceae).
Ulgonägö.
Varčoin kukat ollah pienet. Varčoi kukkiu oraskuul-heinykuul. Sen andimet ollah pienet, net roitah kezäkuus-heinykuus.
Leviendy.
Varčoi ei ole čirčy kazvi, se kazvau läs kaikkiel, kaikis mualois da manderis. Se kazvau meččyaholoil, niittylöil, ojien rannoil, jogiloin, ojazien da järvilöin rannoil, suoloilluo. 
Käyttö.
Erähii varčoin lajiloi käytetäh kazvoksennu da tervehytty parandajannu. Varčoidu käytetäh mujutandas. Sen lehtet ollah hyvä syömine poččiloile, hanhiloile, kanoile da krouliekoile.
Pedäi

Pedäi (lat. "Pínus sylvéstris") — on ainosvihandu puu, kudai kuuluu Pedäipereheh ("Pinaceae"). Luonnos pedäi kazvau Jevroupas da Aazies.
Ulgonägö.
Pedäi voi olla 40 metrii korgevuttu. Sen rungo voi olla 0,5-1,2 metrii levevytty. Kaikis suurimat puut kazvetah Itämeren suvirannikol, net ollah 45-50 metrii korgevuot. Pedäi kukkiu kezäkuul, sen andimet kypsetäh tossu libo kolmandennu vuon.
Käyttö.
Pedäjiä käytetäh rakendamizes. Valutetah sit tervua da d’oktii. Pedäi on hyvä tervehyöle. Lehtenkandazis luajittuu juomistu juvvah rygimizeh da bronhoin taudiloih. Lehtenkandazii otetah talvel libo kevättalvel da kuivatah niilöi. Pedäjän havus da käbylöis luajitah pedäjän voidu, kudai on kibuu da spazmoin vastah, käytetäh sidä maksankivitaudiloih. Pedäjän voidu vie käytetäh ingal’atsieloin luadijes. Pedäjän havus luajitah pedäiekstraktu, kudamua käytetäh rungua pestes ihon hyväkse.
Pelvas

Pelvas (lat. Línum usitatíssimum) on yksivuodehine heinykazvi, kudai kuuluu Pelvaspereheh (Linaceae). 
Roindualoveh.
Pelvahan roindualovehennu pietäh Välimeren rannikon, Indien da Kitain mägižikköalovehii. Ven’ale pelvas tuodih Aaziespäi. 
Ulgonägö.
Pelvas kazvau puolitostu metrissäh. Sen varzi on oigei, pystöi kazvaju, hoikku. Se kukkiu kezäkuul-elokuul. Pelvahan kukkazet ollah sinisty värii. Sen siemenet kypsetäh heinykuul-elokuul. 
Kylvändy.
Pelvastu kylvetäh siemenil 1,5-2 sentii syvevyöle muah, puaksuttavah, vagoloin välit ollah 7,5 sentii. 
Pelvahan ruandu.
Pelvahan kazvatandu da ruandu ollah ammuzet ruavot. Karjalazetgi ruattih pelvastu, se oli naizien ruado. Vuozisuan XIX aigua Anuksen gubernien korgiedu luaduu pelvastu viettih Ven’ale da ulgomuale. Vuozisuan XX keskipuoles Anuksen guberniespäi viettih Piiterih 15-20 tuhattu puudua pelvastu, siepäi sidä viettih ielleh Anglieh, Gollandieh, Frantsieh, Suomeh.
Käyttö.
Pelvahas luajitah kangastu. Enne karjalazet pelvaskangahas luajittih miehien da naizien paidoi, ferezilöi, vyölöi, peredniekkoi, paikkoi, magavosobii, pyhkimii da käzipaikkoi. Liinulangas kuvottih verkuo, luajittih nuorua da ruadosobua. Pelvas pädi purjehvenehien parussoih niškoi. Tänäpäigi pelvaskangahas ommellah äijän sobua.
Pelvahan siemenis luajitah voidu. Sidä käytetäh syömizien varustajes, yhtelläh enne kaikkie pelvasvoi pidäy tehnizih tarkoituksih. Sit luajitah luakkua, oliifua, mujuu, vetty kestäjii kangahii da klejonkoi. Pelvasvoi on hyvä poltateksien lieččijes da ihole. 
Pelvassiemenii käytetäh tervehytty parandajes, se pädöy vaččutaudiloih da syömistorven tuadiloih. Pelvasvoidu käytetäh kui vaččua notkendai da kuzivedäi.
Pelvahan aiganot ollah hyvä syömine maiduo andajile žiivatoile.
Pihl'ai

Pihl’ai (lat. Sórbus aucupária) on puu, kudai kuuluu Rouzovien (Rosaceae) pereheh. Pihl’ai kazvau äijis kohtis, sen marjat ollah hyvin nägyjät – ruskiet. Net ei pakuta syvystalvessah, toiči talvelgi vie ollah puus.
Ulgonägö.
Pihl’ai on talvekse lehtii langeilii puu, kudai voi kazvua 20 metrissäh. Kukkiu oraskuul-kezäkuul. Pihl’uan kukkazet ollah valgiet. Marjat kypsetäh elokuul-syvyskuul. 
Leviendy.
Kazvau läs kaikes Jevroupas, Ezi-Aazies, Kavkuazal. Ven’al pihl’ai kazvau Jevrouppuozas, Urualal, Pohjas-Kavkuazal. Se suvaiččou havvu- da segameččii, meččyaholoi veččikkölöin keskes. 
Käyttö.
Pihl’uan marjois on äijy C vitamiinua da karotinua. Marjois keitettyy čuajuu juvvah vitamiinoin vähyön profilaktiekkah. Kuivattu pihl’uan marju kuuluu heinykogomuksis, kudamii tarvitah vitamiinoin vähyös. Hyvä siroppu vitamiinoin vähyöh voibi luadie vereksis marjoisgi. Pihl’uan marjoi käytetäh vägevien viinoin luadijes. Luajitah niilöis n’amuloi, marmeluadua, varen’n’ua, povidlua. Pihl’uan puus luajitah pertilomuloi, čomnduksii da takardusvehkehii.
Neiskelloine

Neiskelloine (lat. Convallária majális, ven. Ландыш майский) on kukkii heinykazvi, kudai kazvau Pohjazen muanpuoliškos. 
Ulgonägö.
Neiskelloine on monivuodehine heinykazvi, kudai voi kazvua 30 sentissäh. Kukkiu oraskuul-kezäkuul, sen andimet kypsetäh kezäkuul-heinykuul. Neiskellozen kukkazet ollah valgiet.
Leviendy.
Kazvau Ven’an Jevrouppuozas, paiči koillisalovehii, Krimal, Kavkuazal, Amuran alovehil, Sahalinal da Kuriloil. Neiskelloine kazvau lehti- da havvumečis, segamečis, mečän aholoil da niittylöil. Hyvin kazvau jogiloin rannoil. 
Käyttö.
Neiskellostu käytetäh lieččijes. Se on hyvä syväintaudiloih da sappitaudiloih. Neiskellostu istutetah saduloih kui hyvä čomendus. Käytetäh sidä duuhuloin luadijes. 
Akkiloičendu.
Karjalas neiskelloine on pandu Karjalan Ruskieh kniigah. 
[[[[Kategourii:Kazvimuailmu|N]]
Rečka

Rečka on kylä Karjalan tazavallas Karhumäin piiris Suurlahten kyläkunnas.
Se sijoiččou Oniegujärven pohjasozas.
Sennaja Guba

Sennaja Guba on kylä Karjalan tazavallas Karhumäin piiris Suurlahten kyläkunnas.
Se sijaiččou suarel Oniegujärven pohjasozas.
Rahvahan lugumiäry.
Vuvvennu 1959 kyläs eli 117 hengie, vuvvennu 1989 – 64 hengie.
Spirovka

Spirovka on kylä Karjalan tazavallas Karhumäin piiris Suurlahten kyläkunnas.
Se sijoiččou Putkozero-järven lounasrannal.
Tambitsi

Tambitsi () on kylä Karjalan tazavallas Karhumäin piiris Suurlahten kyläkunnas.
Se sijoiččou Oniegujärven pohjasozas.
Enzimäzen kerran poselenii muanittih piscovois kirjas vuvvennu 1563.
Kyläs on arhitektuuran mustomerki – puučasounu () (XVIII vuozisada).
Rahvahan lugumiäry.
Vuvvennu 1905 kyläs eli 309 hengie.
Tel’atnikovo

Tel’atnikovo on kylä Karjalan tazavallas Karhumäin piiris Suurlahten kyläkunnas.
Se sijoiččou Oniegujärven pohjasozas.
Vuvvennu 2008 kyläs rakendettih puukirikkö.
Kondupohjan muzei

Kondupohjan muzei on Kondupohjan piirin muzei.
Histourii.
Kondupohjan muzei oli perustettu 28. kezäkuudu vuvvennu 1984. 
Yhteistiijot.
Kondupohjan muzei kerdou da ozuttau Kondupohjan piirin histouriedu. Muzeis ollah kui alallizet, mugai väliaigazet ozuttelut. 
Kaikkiedah Kondupohjan piirin muzeis on läs 2 000 eksponuattua. 
Muzein ozutteluzualat.
Muzeis on kolme ozutteluzualuu alallizien ozutteluinke.
Yksi alallizis ozuttelulois on ”Kui seppy Ilmoilline sulhaizikse kävyi”. Tämä ozuttelu on interaktiivine, sie suau kuulta ”iändy” da kaččuo videoloi. Iče ozuttelu kerdou lyydiläzien histouries, heijän eloksen tavois da perindölöis. Zualas ollah eriluaduzet brujat, ruadovehkehet, kalan pyvvändynevvot, kodivehkehet, kuožalit, astiet, da kai regi da aidu. On muzeis syömizien retseptukniigoi, sinne on kerätty lyydiläzis kirjutettuu ainehistuo. Täs zualas suau nähtä fotokuvua – vahnua da uuttu, kuduat ozutetah lyydiläzien nygösty da ennevahnastu elaigua. Kuvis suau nähtä lyydiläzien svuad’boigi.
Toine muzein zualu on ”Oniegantagazen piirin metallu da kivi”. Tämä ozuttelu ruadau vuvves 2009 da ozuttau Kondupohjan piirin metalluvehkehii. Niilöin joukos ollah puuškien jadrat, kello, huuhmar da petkel, vaskikopeikoin keräilemy da muudu rauduvehkehty.
Sie on ozutettavannu Belogorskoin mruamoru. Se on valgei da sit mruamoras luajittih kolonnua da suveniirua, kudamii sežo suau nähtä Kondupohjan muzeis. Erähät niilöis ollah luajittu XX-vuozisuan lopus.
Muzein kolmandes zualas on Kondupohjan vezistansien da sel’l’ulouzu- da bumuagukombinuatan ”histourien vuitti”. Sie ei ole äijiä ozutteluezinehty Suuren Ižänmuallizen voinan periä. Yhtelläh siegi suau nähtä mieldykiinnittäjiä eksponuattua – 1940-luvun andilahan ruutat, čuajut gaziettukul’azes, sobien pezomuilu da fotoapparuattu. Paiči sidä muzeis on äijy vahnua dokumentua, fotokuvua, gaziettua da muudu vehkehty.
Faktat.
Muzein huolenpivos on Uspenskoi kirikkö.
Adressi.
Proletarskaja piha,13, Kondupohju, Karjalan tazavaldu, Ven'a, 186225.
tel. 8 (814) 514-22-96
Terehovo

Terehovo on kylä Karjalan tazavallas Karhumäin piiris Suurlahten kyläkunnas.
Se sijoiččou Kosmojärven suvirannal.
Tipinitsi

Tipinitsi () on kylä Karjalan tazavallas Karhumäin piiris Suurlahten kyläkunnas.
Se sijoiččou Oniegujärven pohjasozas.
Kyläs on histourien mustomerkit:
Rahvahienvälizen voinan aigah tapettuloin saldattoin kalmu
Časounu (XIX vuozisada) ().
Rahvahan lugumiäry.
Vuvvennu 1905 kyläs eli 335 hengie.
Uzkije

Uzkije on kylä Karjalan tazavallas Karhumäin piiris Suurlahten kyläkunnas.
Se sijoiččou Kosmojärven päivännouzurannal.
Kyläs on histourien mustomerki – Kosman da Damianan puučasounu (vuozi läs 1720).
Šilt’a

Šilt’a () on kylä Karjalan tazavallas Karhumäin piiris Suurlahten kyläkunnas.
Se sijoiččou Putkozerka-joven rannal.
Štšepino

Štšepino () on kylä Karjalan tazavallas Karhumäin piiris Suurlahten kyläkunnas.
Se sijoiččou suarel Oniegujärven pohjasozas.
XX vuozisuan arhitektuuran mustomerki – Štšepinan taloi – Štšepinospäi viettih Kižin muzeih.
Jamka

Jamka on kylä Karjalan tazavallas Karhumäin piiris Suurlahten kyläkunnas.
Se sijoiččou Kižin suarel Oniegujärven pohjasozas.
Jandomjärvi

Jandomjärvi () on kylä Karjalan tazavallas Karhumäin piiris Suurlahten kyläkunnas.
Se sijoiččou Oniegujärven pohjasozas Jandomjärven rannal.
Enzimäzen kerran poselenii muanittih piscovois kirjas vuvvennu 1563.
Rahvahan lugumiäry.
Vuvvennu 1905 kyläs eli 221 hengie.
Vička

Vička on pos’olku Karjalan tazavallas Karhumäin piiris. Se kuuluu Karhumäin linnukundah.
Se sijoiččou lähäl Karhumägie.
Perälahti

Perälahti () on stansii da eländykohtu Karjalan tazavallas Karhumäin piiris. Se kuuluu Karhumäin linnukundah.
Se sijoiččou Oniegujärven koillisozas lähäl Karhumägie.
Rahvahan lugumiäry.
Vuvvennu 1905 tiä eli 89 hengie.
Ahvenlambi

Ahvenlambi on pos’olku Karjalan tazavallas Karhumäin piiris Puadanen kyläkunnas.
Se sijoiččou samannimizen järven rannal.
Peiboi

Peiboi (lat. "Fringílla coélebs") on meččylindu, kudamua Karjalas on enämbi toizii linduloi. Karjalan suves yhtele neliökilometrile meččymuadu pezoittuu läs 80 puarua tädä linduu. 
Leviendy.
Peiboidu on eri mečis, se ei suvaiče vai nuordu, vaste vai vezoile työndynytty meččiä leikattuloin meččien kohtal. Peiboidu on myös linnan puustolois. Karjalas sidä on kaikkiel, pohjazembis piirilöis vaiku vähembi.
Peiboi on muuttolindu. Suvi-Karjalah enzimäzet peiboit tullah sulakuun allus- sulakuun keskipuoles. Pohjazih piirilöih tullah sulakuun loppussah-oraskuun algussah. Enzimäzikse ainos tullah ižäčyt. 
Ulgonägö.
Peiboi on kirjavu. Ižäčyn alapuoli da šokat ollah muzavanmaksankarvazet, piä da n’okku ollah taivahankarvazenharmuat, očas peiboil on mustu tačmu. Selgy on ruspakko-maksankarvaine, hännän alapuoli – vihandettavu. Siives olgupiän kohtas on suuri valgei tačmu. Emäččylöin väri on enämbäl harmuan-muzavanruskei. Peiboil on kuului, viheldäi da omaluaduine iäni.
Pezoitundu.
Peiboit luajitah pezät kaikkih puuloih, paiči huabua. Toiči luajitah tuhjoloihgi: kadajah da buzinah. Pezät ollah 1-18 metrin korgevuol, enimyölleh 3-5 metrin korgevuol. 
Havvondu.
Emä haudou 4-6 jäiččiä. Sil havvondah da poigazien syötändäh pezäs menöy 12-13 päiviä. Peiboit havvotah poigazii vaiku kerran kezäs.
Muutandu.
Peiboit ruvetah lähtiemäh lämmih mualoih jo elokuun lopus-syvyskuun allus. 
Literatuuru.
В.Б. Зимин, Э.В. Ивантер. Птицы. Петрозаводск, 2002
Kodičiučoi

Kodičiučoi (, ) kuuluu čiuččoloin pereheh. Se on talvilindu da hyvin tundiettu kaikkiel. Kodičiučoi eläy ristikanzan kodiloi lähäl. Karjalan suves kodičiučoit toiči eletäh linnoin da kylien ulgopuolel, pohjazeshäi ei pezoituta niilöis vouse.
Pezoitundu.
Kodičiučoin eländy rippuu ristikanzas. Kodičiučoit pezoitutah taloloih da rakenduksis, kudamis eläy libo ei elä nikedä. Luajitah niilöi ragoloih libo pöntölöihgi. Peziä luajitah ižä da emä. Luajittuu peziä čiučoit käytetäh monien vuozien aigah. Talvel muatah niilöis, keviäl vaiku vaihtetah levitekset sit.
Havvondu.
Karjalas kodičiučoit havvotah poigazii kaksi kerdua kezäs. Havvondu algavuu sulakuun lopus-oraskuun allus, kezäl algavuu kezäkuun toizel puoliškol-heinykuul. 
Syöndy.
Nämä linnut syvväh syömizen jiännöksii. Vaiku pezoitutandan aigah net syötetäh poigazii böbökil.
Literatuuru.
В.Б. Зимин, Э.В. Ивантер. Птицы. Петрозаводск, 2002
Peldočiučoi

Peldočiučoi (lat. Passer montanus L., ven. полевой воробей) kuuluu čiuččoloin pereheh. 
Lugu Karjalas.
Peldočiučoin lugu verratunnu kodičiučoin luguh on äijiä pienembi Karjalas. Yhtelläh sidä on kaikkiel tazavallas. 
Ulgonägö.
Peldočiučoi kodičiučois eruou, ku sil piäs on yksivärine maksankarvaine hattu. Kodičiučoilhäi očču da piämal’l’ušku ollah harmuattavat, tagaraivo on maksankarvaine. Peldočiučoil siives on kaksi vaplastu junuo, kodičiučoil on vaiku yksi.
Pezoitundu.
Kui kodičiučoi peldočiučoi haudou poigazii kaksi kerdua kezäs. 
Muutandu.
Peldočiučoi on talvilindu. Yhtelläh ligakuul-kylmykuul yhtelläh net lähtietäh Karjalan päivänlaskun da lounahanpuoleh suuril parviloil.
Literatuuru.
В.Б. Зимин, Э.В. Ивантер. Птицы. Петрозаводск, 2002
Kottaraine

Kottaraine (lat. Sturnus vulgaris L.) kuuluu kottarazien pereheh. Karjalas tädä linduu on kaikkiel. 
Ulgonägö.
Kottaraine on pieni lindu, 18,7-21,2 piduhuttu, sen paino on 75 grammua. Kottarazen aglu on lyhyt, n’okku pitky, tervävy da alhapäi painui, havvonduaigah se on keldaine, toizel aogua – mustu. Kottarazen väri on mustu. 
Muutandu.
Kottaraine on muuttolindu. Keviäl Karjalah se tulou jo 21. kevätkuudu, ga enimyölleh sulakuun enzimäzinny päivinny. Enzimäzikse kottarazet tullah Suvi-Karjalah. Ižäčyt tulduu ruvetah kaččomah da hoidamah pöntölöi, vietäh niilöispäi mullozien pezien jiännöksii da čiuččoloin talvipezii.Karjalan kottarazien talven vietändykohtat ollah Velikobrituanies da Pohjazen meren rannikol. 
Pezoitundu.
Karjalas kottarazet pezoitutah enimyölleh pöntölöih, kudamii äijin pannah rahvas. Konzu pöntälöi ei ole, luajitah pezii levoloin kon’kulavvoin alle. Toiči pezoitutah meččih, kudamat ollah linnoin da kylien, niittylöin da peldoloin lähäl.
Havvondu.
Kottaraine rubieu haudomah poigazii sulakuun lopus-oraskuun allus, haudou se vaiku kerran kezäs. Poigazet lähtietäh pezäspäi oraskuun lopus-kezäkuun allus.
Literatuuru.
В.Б. Зимин, Э.В. Ивантер. Птицы. Петрозаводск, 2002
Valgeipästärikki

Valgeipästärikki (, ) kuuluu pästärikkilöin pereheh. Se on muuttolindu. Karjalas sidä on kaikkiel da äijy. 
Muut nimet.
Suurimas vuitis karjalan paginluadulois linnun nimi perustuu nimilöin "pä(i)stärikki" da "väistärikki" eri muunnoksih. Randusuvi-Suomengi paginluadulois on tunnettu nimi väistäräkki. Salmis lindustu on kučuttu sežo nimel "jiänpotkiene".
Ulgonägö.
Valgeipästärikki on pieni linduine. Sil on hoikku, piduličču rungu. Piä on kaidu, n’okku – hoikku, terävy da oigei. Siivet ollah pitkättävät, hoikat. Linnul ollah pitkät kynnet. Tädä linduu tunnet terväh, astujes se puaksuh kumardeleh da lekuttau händiä. Valgienpästäräkin väri on enimyölleh valgei, harmai da mustu. Piä on valgei da mustu. Selgy on harmai, rinnas on suuri mustu tačmu, vačču on valgei.
Leviendy.
Karjalas valgiedu pästärikkii on enämbi vezistölöin rannikkoloil. Pezoitundan aigah se voi eliä kuadunuzien meččien kohtal, ojazilluo. Toiči eläy meččykylis da linnoisgi.
Muutandu.
Suvi-Karjalah nämä linnut tullah aijoi, sulakuun enzimäzinny päivinny libo sulakuun keskipuoles. Pohjazeh tullah vaiku sulakuun lopus-oraskuun allus.
Pezoitundu.
Luadimah peziä nämä linnut ruvetah aijoi da kezäs ehtitäh kaksi kerdua hauduo paigazii. Enzimäine havvondu algavuu oraskuun puolivälis, toine – kezäkuun lopus-heinykuun allus. Linnut luajitah peziä kivilöin alle, kallivoloin ragoloih, puuloin juurih, toiči kololoih. Kylis da linnos luajitah pezii levoloin alle, ikkunoin naličniekoin tuakse, halgoloih.
Karjalaine siän ennustus.
Kuu kiurus kezäh, puoĺi kuudu peibozes, pästärikis ei ni päiviä.
Literatuuru.
В.Б. Зимин, Э.В. Ивантер. Птицы. Петрозаводск, 2002
Korbivaroi

Korbivaroi (lat. Corvus corax L., ven. ворон) kuuluu varoloin pereheh. Eläy tundran alovehis mägimeččissäh. Karjalas korbivaroidu on kaikkiel. Se on talvilindu.
Leviendy.
Hos korbivaroidu on kaikkiel Karjalas, yhtelläh sanuo, ku sen lugu on ylen suuri Karjalas ei sua. Ezimerkikse, Kivačun rauhoitetul alovehel, kus korbivaroih niškoi ollah parahat eländyolot, 36 neliökilometril muadu pezoittuu kaikkiedah viizi puarua tädä linduu. Karjalas korbivaroidu on Vienanmeren rannikol da suariloil, mečis, järvilöin da jogiloin rannoil, kuattulois mečis, peldoloil, talvel – linnoisgi. 
Ulgonägö.
Korbivaroin väri on mustu. Varoloin perehen lindulois se on suurin, se painau 1,5 kilossah. Sil on suuri, korgei da terävy n’okku.
Pezoitundu.
Tuhukuul korbivaroil algavuu pezoitundu. Tämän kuun puolivälis linnul on kiimuaigu. On tietty, ku korbivaroi luadiu puaran vaiku kerran. Puaran pezoitundualovehet ollah samat, yhty samua peziä net käytetäh monien vuozien aigah. Korbivaroi luadiu pezän kallivoloin ragoloih libo puuh. 
Havvondu.
Karjalas korbivaroi enne toizii linduloi rubieu haudomah poigazii, vie kevätkuun toizel puoliškol-sulakuun allus. Se haudou 3-7 jäiččiä, enimyölleh 4-6. Sygyzyssäh poigoveh ei levie. 
Syöndy.
Korbivaroi ei ole čirču lindy, se syöy kazvi- da elättisyömisty. Äijy korbivaroidu suau nähtä kuadopaikoil, zvierisouhozoin lähäl. Syvväh net jyrzijöi, linduloin jäiččii da poigazii, šižiliuhkuloi, kaloi, böbökkii. Kazvisyömizis syvväh vil’l’oin siemenii da marjoi. 
Literatuuru.
В.Б. Зимин, Э.В. Ивантер. Птицы. Петрозаводск, 2002
Harakku

Harakku () kuuluu varoloin pereheh. Karjalas harakkua on kaikkiel. Harakku on talvilindu.
Ulgonägö.
Harakku on mustu-valgiedu värii, sil on pitky händy, sendäh tuta tädä linduu on helpo. 
Pezoitundu.
Karjalas harakan pezoitundukohtat ollah kylien da meččykylien lähäl, kus net eletäh ymbäri vuvven. Harakku rubieu luadimah peziä sulakuul. Se luadiu net puuloih da net ollah kerän muodozet. Niilöin piäl ainos on levo, katettu kuivis oksis.
Havvondu.
Harakku haudou 4-8 jäiččiä. Oraskuun puolivälis rodivutah poigazet da 22-24 päivän mendyy net lähtietäh iäre pezäspäi. 
Syöndy.
Harakku, kui toizet varaloin pereheh kuulujat, syöy kaikkie. 
Arbaitus.
Kerä keskel, keriččimet tagan. (harakku)
Literatuuru.
В.Б. Зимин, Э.В. Ивантер. Птицы. Петрозаводск, 2002
Kägöi

Kägöi (lat. Cuculus canorus L., ven. кукушка обыкновенная) kuuluu kägölöin pereheh. Karjalas eläy kaikkiel. On muuttolindu. 
Ulgonägö.
Sen piduhus on 32-34 sentii, paino – 80-190 grammua. Ižäčyl rungan alapuoli da piä on muzavan harmuadu värii, kaglu sežo on harmai, ga valpahembi, tuhkanharmuadu värii. Rindu on valgei mustien junozienke. Emäččy voi olla ruspakko ylähänpäi da valgei alahanpäi, molemmbis puolis mustien junozienke.
Muutandu.
Kägöi on muuttolindu. Karjalah kägöi tulou keviäl, oraskuun enzimäzel puoliškol. Pohjazeh se tulou möyhembä – oraskuun lopus- kezäkuun allus. 
Leviendy.
Kägöi eläy eri luaduu mečis da kuattuloin meččien kohtal.
Kiimuaigu.
Kägöil kiimuaigu on keviäl da kezän allus. Kägöi ei luaji puaru vaiku kerran.
Pezoitundu da havvondu.
Kägöi ei luaji peziä. Sen poigazien kazvattajinnu Karjalas puaksuh ollah čiuččoloin pereheh kuulujat linnut. Kägöin poigazet rodivutah terväh, 11,5 päivän peräs. 
Syöndy.
Kägöi syöy kazvisyömisty, böbökkiä da liipoilindustu, madostu.
Literatuuru.
В.Б. Зимин, Э.В. Ивантер. Птицы. Петрозаводск, 2002
Kyyhköi

Kyyhköi (, +) kuuluu kyyhkölöin pereheh. Kyyhköidy on joga Karjalan linnas da suures kyläs. Linnoin da kylien ulgopuolel sidä ei ole. Kyyhköi on talvilindu.
Ulgonägö.
Kyyhköi on 29-36 sentii piduhuttu, sen paino on 265-380 grammua. Kyyhköin piä, kaglu da rindu ollah tuhkan harmuansinize vihandan, keldazettavan libo purpurnoin metalluläpetyksenke kaglas da rinnas. 
Pezoitundu.
Kyyhköi eländytaba on kiini ristikanzas. Kyyhköi luadiu pezän kodiloin vuiškoile, levoloin alle, silloin alle. Ruveta luadimah peziä kyyhköi voi joga aigua. Talvikuul da tuhukuul suau löydiä kyyhköin peziä jäiččienke. Yhtelläh enimyölleh nämä linnut havvotah poigazii keviän da kezän aigua. Erähät puarat voijah kazvattua vuvves 4-5 eri poigovehtu.
Syöndy.
Kyyhköi syöy kaikenmoizien syömizien jiännöksii. 
Literatuuru.
В.Б. Зимин, Э.В. Ивантер. Птицы. Петрозаводск, 2002
Venginvuaru

Venginvuaru () on kylä Karjalan tazavallas Karhumäin piiris Puadanen kyläkunnas.
Se sijoiččou Volomajoven rannal.
Jouhivuaru

Jouhivuaru () on pos’olku Karjalan tazavallas Karhumäin piiris Puadanen kyläkunnas.
Se sijoiččou Seesjärven suvirannal.
Rahvahan lugumiäry.
Vuvvennu 1905 tiä eli 219 hengie.
Voijärvi

Voijärvi () on kylä Karjalan tazavallas Karhumäin piiris Puadanen kyläkunnas.
Se sijoiččou samannimizen järven pohjasrannal.
Pogostu

Pogostu on kylä Karjalan tazavallas Karhumäin piiris Puadanen kyläkunnas.
Se sijaiččou Seesjärven päivänlaskurannal.
Kyläs on puukirikkö ().
Selgi

Selgi libo Sellinkylä () on kylä Karjalan tazavallas Karhumäin piiris Puadanen kyläkunnas.
Se sijoiččou Sellinjärven liidehrannal.
Kyläs on Nevvostoliiton da Suomen välizen voinan aigua (1941 – 1944) tapettuloin Nevvostoliiton saldattoin velleskalmu.
Karjalan tazavallan kanzalline arhiivu

Karjalan tazavallan kanzalline arhiivu Karjalan tazavallan on valdivolline kaz'onnoi laitos, kudai säilyttäy Karjalan histourien dokumentoi XVIII vuozisuan allus nygyaigah sah.
Histourii.
Vuvvennu 1918 Anuksen opastanduozastoh oli perustettu arhiivoin ozasto. Gubernien arhiivnoifondan ohjuajannu vuvvennu 1919 oli pandu A.F. Kirikov.
Vuvvennu 1922 oli perustettu Karjalan alovehn arhiivub'uro. Sen johtajannu oli pandu A.F. Nuorteva.
Vuvvennu 1924, 18. kezäkuudu oli avattu Keskiarhiivub'uro. Sen enzimäzennu johtajannu oli N.V. Hrisanfov.
Vuvvennu 1925 Arhiivan nimi muutettih Keskiarhiivan haldivokse.
Vuvvennu 1939 Arhiivan nimi muutettih Karjalan Avtonoumzen Nevvostotazavallan Valdivollizen keskiarhiivakse.
Vuozinnu 1941-1956 arhiivu oli Karjalas-Suomelazen sosialistizen nevvostotazavallan Valdivollizen keskiarhiivannu.
Vuozinnu 1949-1955 Arhiivan johtajannu oli D.Z. Gendelev. 
Vuvvennu 1963 Arhiivah liitettih Karjalan Nevvostotazavallan fotodokumentoin arhiivu.
Vuvvennu 1998 Arhiivu sai kanzalline-stuatuksen da sen nimi muutettih Karjalan tazavallan Kanzallizekse arhiivakse.
Vuvvennu 2007 Arhiivah liitettih Uvven histourien Karjalan valdivolline arhiivu.
Yhteistiijot.
Nygöi arhiivas on 7317 fondua da 1 980 760 säilyttämisyksikkyö.
Arhiivan johtajannu on Žarinova Ol'ga Mihailovna.
Arhiivas ruatah 116 ristikanzua.
Adressi.
185610, Karjalan tazavaldu, Petroskoi, Kuibiševan piha, 6A.
Tel. (8142) 78-52-16, 78-45-54, 78-05-19
Arhiivu ruadau argipäivinny 9.00-17.00.
Linkit.
http://www.rkna.ru/
https://web.archive.org/web/20161124115337/http://www.gov.karelia.ru/Power/Archives/natsarch.html
Särgijärvi

Särgijärvi () on kylä Karjalan tazavallas Karhumäin piiris Puadanen kyläkunnas.
Se sijoiččou samannimizen järven liidehrannal.
Rahvahan lugumiäry.
Vuvvennu 1905 kyläs eli 201 hengie.
Termua

Termua () on kylä Karjalan tazavallas Karhumäin piiris Puadanen kyläkunnas.
Se sijoiččou Seesjärven lahten rannal.
Kyläs on XIX vuozisuan puučasounu ().
Šalgovuaru

Šalgovuaru () on pos’olku Karjalan tazavallas Karhumäin piiris Puadanen kyläkunnas.
Se perustettih vuvvennu 1953 mečänruadajien pos’olkannu.
Se sijoiččou Syjäjärven, Kuivujärven da Tuhkojärven välis.
Infrastruktuuru.
Pos’olkas on 2 laukkua, škola da lapsienpäivykodi, feršalipunktu, kul’tuurutaloi, poštu, stadion (nygöi se on pahas kunnos). Pos’olkas ei ole keskivezibutkie. 
Enzimäi pos’olku oli tarkoitettu mečänruadajile, ka myöhembäh rakendettih avtokohendusmasterskoit, sähköstansii, meččyruadokeskus. Nygöi pos’olkas ei ole meččyruaduo da sähköstansii ei rua.
Šalgovuaru (kylä)

Šalgovuaru () on kylä Karjalan tazavallas Karhumäin piiris Puadanen kyläkunnas.
Se sijoiččou lähäl Syjäjärvie.
Jukkolahti

Jukkolahti () on kylä Karjalan tazavallas Karhumäin piiris Puadanen kyläkunnas.
Se sijoiččou Voijärven suvirannan lahtel.
Kylä muanittih enzimäzen kerran kirjudokumentois vuvvennu 1678, silloi tiä oli kaksi pihua.
Kyläs on puučasounu (), kudai kuuluu XVIII vuozisuan puolivälih.
Vanzjärvi

Vanzjärvi () on pos’olku Karjalan tazavallas Karhumäin piiris Pindušin linnukunnas.
Se sijoiččou lähäl Kola-dorogua.
Suurlahti (pos’olku)

Suurlahti () on pos’olku Karjalan tazavallas Karhumäin piiris Pindušin linnukunnas.
Se sijoiččou Seesjärven liidehrannal.
Enne voinua tiä oli raududorogustansii.
Histourien mustomerkit.
Pos’olkas on Nevvostoliiton da Suomen välizen voinan aigua (1941 – 1944) tapettuloin Nevvostoliiton saldattoin velleskalmu, kudamah on pandu 2706 saldattua.
Vička (stansii)

Vička on raududorogustansii da eländykohtu Karjalan tazavallas Karhumäin piiris Pindušin linnukunnas.
Lumbuši

Lumbuši on kylä Karjalan tazavallas Karhumäin piiris Pindušin linnukunnas.
Se sijoiččou lähäl Oniegujärven pohjasrandua.
Lähäl kyliä Kumsajoven rannal kupčat G. Gagarin da P. Andrejev vuvvennu 1794 perustettih suuri meččyruadozavodu, kudai ruadoi vuodessah 1919.
Lumbušjärvi

Lumbušjärvi () on eländykohtu da raududorogustansii Karjalan tazavallas Karhumäin piiris Pindušin linnukunnas.
Muaselgy

Muaselgy () on eländykohtu Karjalan tazavallas Karhumäin piiris Pindušin linnukunnas. 
Pos’olkas on samannimine raududorogustansii.
Tiä on histourien mustomerkit:.
da muut mustokohtat.
Salmalahti

Salmalahti () on hyllätty kylä Karjalan tazavallas Karhumäin piiris Pindušin linnukunnas. 
Se sijoiččou Oniegujärven rannal.
Adrienmeri

Adrienmeri on Välimeren lahti Italien da Balkanien niemimuan välil. Se on Itualien, Slovenien, Horvatien sego Bosnien da Hertsegovinan rajal.
Histourii.
Meri sai oman nimen ennevahnallizes Adrii-portaspäi, kudai oli Po- da Adidže -jogien rannoil. Enzimäi greikkalazet sanottih Adriekse vai meren pohjasozua, ga myöhembi tämän nimen sai kogo meri. Riimalazet sanottih merdy Mare Seperum:akse libo Mare Hadriaticum:akse.
Kahten tuhanden vuvven aigah Po- da Adidže-jogien del'tat siirryttih Adrienmeren syväh nenga äijäl (täs kohtas Adrienmeren vezi on madal), gu nygöi Adrii on 25 km:n piäs merelpäi.
Muantiedo.
Adrienmeren pinduala on 144 tuhtattu km², syvys — 20 metris (meren pohjasozas) 1230 metrissäh (meren liidehozas). Meren pohju on notkonnu (ojandehennu). Sie on foraminifeerallistu mudua da hiekkua, rannalluo on čuuruu, čärii, hiekkua. Otranto-niemi yhtisti Adrienmeren Ionien meren kel suves. Adrienmeren levevys on 93-222 km.